**Relacionar mots segons el gènere**

**(Femení, Masculí)**

|  |  |
| --- | --- |
| **Nom de l’activitat** |  Branques: *Llúdrigues/ Castors/Follets/Llops/Daines* |
| **Durada** |  1 hora | **Espai** |  Qualsevol |
| **Material** | Una cartolina gran amb dues columnes: una per a noies i l’altre per nois. Post-its o adhesius amb diferents mots escrits per les caps. |
| **Resum de l’activitat** | Les caps escriuran als post-its diferents mots relacionats amb professions, colors, esports, accessoris, roba… que els infants hauran d’enganxar a una columna o altra segons creguin convenient |
| **Objectius a assolir** | Visualització clara de com d’arrelats es troben els estereotips en la nostra societat |
| **Desenvolupament de l’activitat** | Les caps escriuran en els post-its diferents mots relacionats amb professions, colors, esports, accessoris, roba… evitant posar mots que indiquin el gènere al sufix (ex: cuiner o cuinera → cuina); per exemple: futbol professional, ballet, perruqueria, feina de casa, rosa, blau, faldilla, pantalons…Es repartiran els post-its a tots els infants i aquests, en silenci (o sense comentar-ho amb els companys) s’aixecaran i els col·locaran a una columna o altra segons creguin que defineixen més a una noia o a un noi. |
| **Avaluació de l’activitat** | En acabar, les caps agafaran d’un amb un els post-its col·locats a les columnes i comentaran amb els infants perquè s’ha classificat allà (sense preguntar qui l’ha posat allà, és anònim) i faran reflexionar als infants per tal de *desfer l’estereotip*. Per últim, tots els post-its es poden col·locar al mig de la cartolina, simbolitzant que no defineixen a nois o noies sinó que aquests són estereotips imposats per la societat i que tothom és lliure d’escollir que és el que li agrada.  |